Bruselj, 26.10.2004

SEK(2004) 1324 končno

PREDHODNI PREDLOG SPREMEMBE PRORAČUNA ZA LETO 2005 ŠT. 3

ZVEZEK 1SPLOŠNI IZKAZ PRIHODKOVZVEZEK 4IZKAZ PRIHODKOV IN ODHODKOV PO ODDELKIHOddelek III – Komisija

(predložena s strani Komisije)

PREDHODNI PREDLOG SPREMEMBE PRORAČUNA ZA LETO 2005 ŠT. 3

ZVEZEK 1 SPLOŠNI IZKAZ PRIHODKOV ZVEZEK 4 IZKAZ PRIHODKOV IN ODHODKOV PO ODDELKIH Oddelek III – Komisija

Ob upoštevanju:

- Pogodbe o ustanovitvi Evropskih skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002, z dne 25. junija 2002 o Finančni uredbi, ki se uporablja za splošni proračun Evropskih skupnosti[1], in zlasti člena 34 Uredbe,

S tem Evropska komisija iz razlogov, navedenih v obrazložitvenem memorandumu, proračunskemu organu predloži Predhodni predlog spremembe proračuna za leto 2005 št. 3 (PPSP).

***

KAZALO

1. Uvod 4

2. Naslov 1: Kmetijstvo 5

2.1. Podnaslov 1a: Odhodki SKP z izjemo razvoja podeželja 6

2.1.1. Tržne ureditve in s tem povezani odhodki 6

2.1.2. Menjalni tečaj euro-dolar 7

2.1.3. Sektorski razvoj 7

2.2. Podnaslov 1a: postavke drugih političnih področij 14

2.3. Podnaslov 1b: razvoj podeželja 14

2.4. Spremembe v nomenklaturi 15

3. Naslov 4: Zunanje dejavnosti 15

3.1. Mednarodni sporazumi o ribolovu 15

PREGLEDNA TABELA FINANČNE PERSPEKTIVE PO NASLOVIH 18

SPLOŠNI IZKAZ PRIHODKOV

IZKAZ PRIHODKOV IN ODHODKOV

Splošni izkaz prihodkov ter izkaz prihodkov in odhodkov po oddelkih prek sistema SEI-BUD se posredujeta ločeno. Kot proračunska priloga se priloži jezikovna različica splošnega izkaza prihodkov ter izkaza prihodkov in odhodkov po oddelkih.

OBRAZLOŽITVENI MEMORANDUM

Uvod

Medinstitucionalni sporazum o proračunski disciplini in izboljšanju proračunskega postopka, ki so ga 6. maja 1999 podpisali Evropski parlament, Svet in Komisija, določa, da, „če Komisija meni, da je potrebno, lahko proračunskemu organu predlaga začasni predlog spremembe za posodobitev številk, ki podpirajo predvidene kmetijske odhodke v predhodnemu predlogu proračuna in/ali za popravek razčlenitve med odobrenimi proračunskimi sredstvi, knjiženimi v operativnih postavkah za mednarodne sporazume o ribolovu, in tistimi, knjiženimi v rezervi, na podlagi najnovejših podatkov o sporazumih o ribolovu, ki veljajo 1. januarja zadevnega proračunskega leta.“ Ta predlog spremembe je treba proračunskemu organu poslati do konca oktobra.

S tem Komisija predloži začasni predhodni predlog spremembe proračuna za leto 2005. Ta zajema naslednje elemente:

Kmetijski odhodki: posodobitev predvidenih potreb za naslov 1.

Zunanje dejavnosti: posodobitev sklenjenih mednarodnih sporazumov o ribolovu.

Kmetijski odhodki

Komisija je od postavke do postavke skrbno posodobila kmetijski proračun. Predlog spremembe poleg spremenljivih tržnih faktorjev vključuje tudi zakonodajne odločitve, sprejete v kmetijskem sektorju od sestave predhodnega predloga proračuna (PDB), kot tudi katere koli predloge, za katere se predvideva, da bodo imeli vpliv v prihajajočem proračunskem letu.

Predlog spremembe tako kot PDB temelji na potrebah celotne Skupnosti. V zvezi s tržnimi ukrepi razčlenitev odobrenih proračunskih sredstev med državami članicami ni mogoča. Poleg tega je treba poudariti, da je treba ta odobrena proračunska sredstva razumeti kot napovedi in ne kot cilj odhodkov. Dejanski odhodki bodo odvisni zlasti od dejanskih tržnih pogojev, dejanskega menjalnega tečaja EUR/USD in poteka plačil držav članic. Ker je to obvezni odhodek, se bo v celoti povrnil, ne glede na znesek, ki ga je država članica dolžna plačati v skladu s predpisi.

Tečaj euro-dolar, uporabljen v skladu z Uredbo Sveta o proračunski disciplini, temelji na dejanskem tečaju, ugotovljenem v obdobju med 1. julijem in 30. septembrom 2004. Ta znaša 1,22 (EUR 1 = USD1,22) in v primerjavi s predhodnim predlogom pomeni nekaj varčevalnih ukrepov (okrog 84 milijonov EUR), zlasti za žitarice, sladkor in bombaž.

Celotne potrebe za podnaslov 1a (odhodki SKP, razen odhodkov za razvoj podeželja) se ocenjujejo na 43.610,5 milijonov EUR, kar je 224 milijonov EUR manj, kot v predhodnem predlogu, s čimer je meja 987,5 milijonov EUR pod zgornjo mejo finančne perspektive za EU-25.

To znižanje se lahko v veliki meri pojasni z manjšimi potrebami v treh sektorjih. Najbolj bistvena sprememba je za mleko in mlečne izdelke (-367 milijonov EUR), kjer so ugodni tržni pogoji privedli do nižjih stroškov za različne tržne ukrepe. Tudi za sladkor (-146 milijonov EUR) in olivno olje (-74 milijonov EUR) so bili za leto 2005 zabeleženi prihranki. Vendar so te prihranke delno izravnale povečane potrebe drugih sektorjev, zlasti tržni ukrepi za žitarice (+244 milijonov EUR), sadje in zelenjavo (+85 milijonov EUR) ter tekstilne rastline (+30 milijonov EUR).

Za razvoj podeželja (podnaslov 1b) PDB predvideva, da bodo odobritve za prevzem obveznosti in odobritve plačil ostale nespremenjene pri 6841 milijonov EUR oziroma 6279 milijonov EUR. Stopnja odobritev za prevzem obveznosti je na zgornji meji finančne perspektive.

Za povečanje preglednosti izterjav in potrditve obračunov so predlagane tudi spremembe nomenklature.

Sporazumi o ribolovu

Upoštevajoč zadnje razpoložljive informacije o mednarodnih sporazumih o ribolovu je Komisija predlagala prenos 2,5 milijona EUR v odobritve za prevzem obveznosti in 3,6 milijone EUR v odobritve plačil iz rezerv na postavko.

Naslov 1: Kmetijstvo

Namen Predloga spremembe št. 3/2005 je zagotoviti, da kmetijski proračun temelji na najnovejših gospodarskih podatkih in pravnem okviru. Do meseca oktobra Komisija razpolaga s prvo indikacijo ravni proizvodnje (letina) za leto 2004, kar je osnova za kakršno koli verodostojno oceno proračunskih potreb za leto 2005.

Komisija je enako kot v preteklosti od vrstice do vrstice skrbno pregledala vse svoje ocene kmetijskih odhodkov. AL št. 3/2005 poleg upoštevanja tržnih faktorjev vključuje tudi katere koli zakonodajne odločitve, sprejete v kmetijskem sektorju od sestave PDB, kot tudi predloge.

Naslednja tabela povzema proračunske napovedi za različne programe jamstvenega oddelka EKUJS in prikazuje presežke v okviru finančne perspektive.

Predlog spremembe št. 3/2005 Naslov 1, ABB politike

EUR-25 | EUR-25 | EUR-25 |

PDB 2005 | AL 2005 | Razlika |

1€=1,25$ | 1€=1,22$ |

(a) | (b) | (c)=(a)-(b) |

Odhodki za poslovanje na področju politike 'Kmetijstvo' |

05 01 04 01 | Spremljanje in preprečevanje – Neposredna plačila ES | 4,3 | 4,3 | 0,0 |

05 01 04 06 | Pilotni projekt za spodbujanje kakovosti | p.m. | 0,5 | 0,5 |

Skupaj | 4,3 | 4,8 | 0,5 |

05 02 | Rastlinski proizvodi |

05 02 01 | Tržni ukrepi za žita | 395,0 | 639,0 | 244,0 |

05 02 02 | Riž | 469,0 | 473,0 | 4,0 |

05 02 03 | Neposredna plačila za poljščine | 17.403,0 | 17.403,0 | 0,0 |

05 02 04 | Programi za hrano | 223,0 | 221,0 | -2,0 |

05 02 05 | Sladkor | 1.815,0 | 1.669,0 | -146,0 |

05 02 06 | Oljčno olje | 2.355,0 | 2.281,0 | -74,0 |

05 02 07 | Tekstilne rastline | 936,0 | 966,0 | 30,0 |

05 02 08 | Sadje in zelenjava | 1.860,0 | 1.945,0 | 85,0 |

05 02 09 | Proizvodi sektorja za pridelavo grozdja | 1.259,0 | 1.260,0 | 1,0 |

05 02 10 | Tobak | 952,4 | 954,4 | 2,0 |

05 02 11 | Drugi ukrepi za rastlinske proizvode | 737,0 | 733,0 | -4,0 |

05 02 12 | Neposredne pomoči horizontalne narave | 1.388,0 | 1.398,0 | 10,0 |

05 02 99 | Izterjave | 0,0 | -26,0 | -26,0 |

Skupaj | 29.792,4 | 29.916,4 | 124,0 |

05 03 | Živalski proizvodi |

05 03 01 | Mleko in mlečni proizvodi | 3.901,0 | 3.534,0 | -367,0 |

05 03 02 | Goveje in telečje meso | 8.088,0 | 8.114,0 | 26,0 |

05 03 03 | Ovčje in kozje meso | 1.840,0 | 1.841,0 | 1,0 |

05 03 04 | Prašičje meso, jajca, perutninsko meso in drugo | 197,0 | 203,0 | 6,0 |

05 03 99 | Izterjave | 0,0 | -15,0 | -15,0 |

Skupaj | 14.026,0 | 13.677,0 | -349,0 |

Razvoj podeželja |

05 04 01 | Razvoj podeželja v Jamstvenem oddelku EKUJS | 4.910,0 | 4.910,0 | 0,0 |

05 04 04 | Prehodni instrument v Jamstvenem oddelku EKUJS za EU-10 | 1.931,0 | 1.931,0 | 0,0 |

Skupaj | 6.841,0 | 6.841,0 | 0,0 |

Revizija kmetijskih odhodkov |

05 07 01 01 | Spremljanje in preprečevanje - plačila držav članic | 16,0 | 16,0 | 0,0 |

05 07 01 02 | Spremljanje in preprečevanje – neposredna plačila ES | 9,1 | 9,1 | 0,0 |

05 07 01 03 | Potrditev obračunov predhodnih let | -400,0 | - | 400,0 |

05 07 01 04 | Potrditev obračunov predhodnih let (razvoj podeželja) | p.m. | - | - |

05 07 01 06 | Računovodska potrditev obračunov predhodnih let | - | -70,0 | -70,0 |

05 07 01 07 | Konformna poravnava obračunov predhodnih let | - | -330,0 | -330,0 |

05 07 01 08 | Računovodska potrditev obračunov predhodnih let (razvoj podeželja) | - | p.m. | 0,0 |

05 07 01 09 | Skladna potrditev obračunov predhodnih let (razvoj podeželja) | - | p.m. | 0,0 |

05 07 02 | Poravnava sporov | p.m. | p.m. | 0,0 |

Skupaj | -374,9 | -374,9 | 0,0 |

Strategija in usklajevanje politike |

05 08 04 | Ukrepi za spodbujanje – države članice | 48,5 | 48,5 | 0,0 |

05 08 05 | Ukrepi za spodbujanje – ES | 11,0 | 11,0 | 0,0 |

05 08 06 | Osveščenost javnosti glede SKP | 6,5 | 6,5 | 0,0 |

05 08 99 | Drugi ukrepi za spodbujanje | p.m. | p.m. | 0,0 |

Skupaj | 66,0 | 66,0 | 0,0 |

Druga politična področja |

11 02 | Trg z ribiškimi proizvodi | 33,2 | 33,2 | 0,0 |

17 01 04 01 | Ukrepi za zdravstveno varstvo rastlin- poslovanje | 0,7 | 0,7 | 0,0 |

17 01 04 04 | Pilotna študija: model financiranja tveganja za epidemije med živino | p.m. | 0,5 | 0,5 |

17 01 04 05 | Varnost krme in hrane ter sorodne dejavnosti - poslovanje | 4,0 | 4,0 | 0,0 |

17 03 02 | Tobačni sklad Skupnosti – Neposredna plačila ES | 14,4 | 14,4 | 0,0 |

17 04 01 | Programi za izkoreninjenje in nadzor živalskih bolezni | 203,5 | 203,5 | 0,0 |

17 04 02 | Drugi ukrepi na področju veterine,dobrega počutja živali in javnega zdravja | 10,0 | 10,0 | 0,0 |

17 04 03 | Sklad za nujne primere (zdravje živali/varnost hrane) | 48,0 | 48,0 | 0,0 |

17 04 04 | Ukrepi na področju zdravstvenega varstva rastlin | 3,0 | 3,0 | 0,0 |

17 04 05 | Drugi ukrepi | 0,0 | 0,0 | 0,0 |

17 04 07 | Nadzor živalske krme in prehrane | 3,9 | 3,9 | 0,0 |

Skupaj | 320,7 | 321,2 | 0,5 |

Podnaslov 1a – Kmetijski odhodki-z izjemo razvoja podeželja |

Vmesni seštevek | 43.834,5 | 43.610,5 | -224,0 |

Podomejitev | 44.598,0 | 44.598,0 | 0,0 |

Razlika | -763,5 | -987,5 |

Podnaslov 1b – Razvoj podeželja in spremljajoči ukrepi |

Vmesni seštevek | 6.841,0 | 6.841,0 | 0,0 |

Podomejitev | 6.841,0 | 6.841,0 | 0,0 |

Razlika | 0.0 | 0,0 |

Skupaj odobrena proračunska sredstva Naslov 1 | 50.675,5 | 50.451,5 | -224,0 |

Podnaslov 1a: Odhodki SKP z izjemo razvoja podeželja

Tržne ureditve in s tem povezani odhodki

V Predlogu spremembe št. 3/2005 za podnaslov 1a (Odhodki SKP z izjemo razvoja podeželja) so skupna odobrena proračunska sredstva nižja, kot so bila ocenjena v PDB (-224 milijonov EUR). Ta prihranek je posledica kombinacije povečanj in zmanjšanj v različnih sektorjih.

Najpomembnejše je zmanjšanje potreb za mleko in mlečne proizvode. To je v veliki meri posledica ugodnih tržnih pogojev, ki so skupaj z revidiranimi ukrepi glede dodatnih dajatev proizvajalcev mleka privedli do nižjih stroškov za različne tržne ukrepe, , kar je Komisiji omogočilo lažjo izterjavo finančnih sredstev. Združeni prihranki za proračun za leto 2005 se v tem sektorju ocenjujejo na 367 milijonov EUR. Za sektor sladkorja se je zabeležilo tudi zmanjšanje sredstev. Zaradi višje cene sladkorja, nižjega menjalnega tečaja euro-dolar in povečane razlike med teoretičnimi in dejanskimi nadomestili se ocenjuje, da bodo izvozna nadomestila za sladkor stala 146 milijonov EUR manj, kot je bilo predvideno v PDB za leto 2005. Zmanjšanje odobrenih proračunskih sredstev za oljčno olje (-74 milijonov EUR) je v veliki meri posledica ocenjenega upada ravni proizvodnje v nekaterih državah članicah.

Nasprotno je v številnih sektorjih prišlo do povečanja. Najbolj osupljivo je povečanje za tržne ukrepe za žitarice, kjer bo za pokritje izdatkov za intervencijsko skladišče žitaric potrebnih dodatnih 213 milijonov EUR. .Izvozna nadomestila za žitarice bodo stala 36 milijonov EUR več, kot je bilo ocenjeno v PDB za leto 2005. Večje potrebe po pomoči za pridelavo za predelane paradižnike so povzročile višje stroške sektorja sadja in zelenjave, kjer so se sredstva povečala za 85 milijonov EUR. Povečanje proračunskih potreb za 30 milijonov EUR sta za tekstilne rastline povzročili nižja svetovna tržna cena in prilagoditev menjalnega tečaja euro-dolar.

Komisija je upoštevala tudi mnenja, ki jih je proračunski organ izrazil med svojim prvim branjem. Komisija zaradi vključitve njegovih predlogov v Predlogu spremembe predlaga naslednje spremembe:

- 500.000 EUR bo razpoložljivih pod 05 01 04 06 Pilotni projekt za spodbujanje kakovosti za nadaljnje raziskovanje možnosti uvedbe evropskih oznak kakovosti, da se potrošnikom zagotovi preglednost.

- 500.000 EUR bo razpoložljivih pod 17 01 04 04 Pilotna študija: model financiranja tveganja za epidemije med živino.

Menjalni tečaj euro-dolar

V skladu s členom 8(1) Uredbe Sveta (ES) št. 2040/2000 o proračunski disciplini je tečaj euro-dolar , ki ga je treba uporabiti v PPSP povprečni menjalni tečaj v zadnjem trimesečju. Za ta PPSP to pomeni obdobje od 1. julija do 30. septembra 2004. Povprečni zabeleženi menjalni tečaj je EUR1 = USD1,22 in je nižji od tistega, ki je bil uporabljen v predhodnem predlogu (EUR1 = USD1,25). To vodi do nekaterih zmanjšanj, zlasti za sektor žit, sladkorja in bombaža.

Sektorski razvoj

Spodnja pojasnila opredeljujejo in pojasnjujejo glavne razlike med odobrenimi proračunskimi sredstvi v PDB in tistimi v PPSP.

05 01 04 06 – Pilotni projekt za spodbujanje kakovosti (odobrena proračunska sredstva + 0,5 milijona EUR )

odobrena proračunska sredstva v predhodnem predlogu proračuna: p.m.

odobrena proračunska sredstva po PPSP: 0,5 milijona EUR

Komisija je v letu 2004 začela z izvajanjem pilotnega projekta. Upoštevajoč zahtevo Evropskega parlamenta je za leto 2005 predlagana nadaljnja denarna podpora.

05 02 01 – Tržni ukrepi za žita (odobrena proračunska sredstva + 244 milijonov EUR)

odobrena proračunska sredstva v predhodnem predlogu proračuna: 395 milijonov EUR

odobrena p roračunska sredstva po PPSP: 639 milijonov EUR

V skladu z zadnjimi napovedmi se ocenjuje, da bo proizvodnja žitaric za leto 2004/5 v EU-25 za 8,6 milijonov ton večja, kot je bilo predvideno v PDB. To ima pomemben vpliv na proračunske potrebe tega sektorja, ker se presežki proizvodnje ne bodo uporabili za notranjo porabo ali povečan izvoz. Zlasti izdatki za intervencijsko skladišče žitaric se ocenjujejo na veliko višji ravni kot v PDB (+ 213 milijonov EUR). Spodnja tabela prikazuje sedanje stanje v primerjavi s tistim v PDB.

PDB (milijon t) | PPSP (milijon t) |

Začetne zaloge Nakupi Prodaja Zaključne zaloge Povprečne zaloge | 2,0 2,6 1,3 3,3 3,4 | 3,5 7,6 1,1 9,9 7,8 |

Kljub šibkejšemu euru pomenijo nižje svetovne cene v dolarjih povečanje proračunskih potreb za izvozna nadomestila za skupaj 36 milijonov EUR. Izvozna nadomestila za mehko pšenico se na primer povečujejo (+ 18 milijonov EUR) i ker bo za marketinško kampanjo 2004/2005 povečan izvoz podprt z višjo stopnjo nadomestila. Tudi izvozna nadomestila za ječmen so se povečala za 28 milijonov EUR. Čeprav se je v PPSP za izračun ječmena upoštevala nižja stopnja izvoza kot v PDB, je ta izvoz podprt z višjo stopnjo nadomestila zaradi kompenzacije znižane svetovne tržne cene.

V primerjavi s PDB 2005 se pričakuje zmanjšanje nadomestil za proizvodnjo škroba za 2 milijona EUR, ter zmanjšanje potreb za proizvode, ki niso zajeti v prilogi 1, za 3 milijone EUR.

05 02 02 – Riž ( odobrena proračunska sredstva + 4 milijone EUR)

odobrena proračunska sredstva v predhodnem predlogu proračuna: 469 milijonov EUR

odobrena proračunska sredstva po PPSP: 473 milijonov EUR

Povečanje proračunskih potreb za sektor riža se lahko pojasni s spremenljivimi vzorci intervencijskih pomoči. Kot prikazuje spodnja tabela, so zdaj predvidene ravni prodaje izven skladišča ocenjene na nižji ravni, kot je bila predvidena v PDB. Predvideva se, da bo to privedlo do povečanja proračunskih potreb za okrog 4 milijone EUR.

PDB (t) | PPSP (t) |

Začetne zaloge Nakupi Prodaja Zaključne zaloge Povprečne zaloge | 650 000 75 000 295 000 430 000 540 000 | 650 000 75 000 255 000 470 000 501 000 |

05 02 03 – Neposredna plačila za poljščine (odobrena proračunska sredstva + 0 milijonov)

odobrena proračunska sredstva v predhodnem predlogu proračuna: 17.403 milijonov EUR

odobrena proračunska sredstva po PPSP: 17.403 milijonov EUR

Zadnji podatki držav članic izkazujejo manjše zmanjšanje potreb po pomoči na površino za proizvajalce žitaric, oljnic, beljakovin, travnih silaž in prahe (-1 milijon EUR), posebni regionalni pomoči za poljščine (-3 milijone EUR) in premijah za stročnice (-6 milijonov EUR). Vendar se je to izravnalo, ker je bila predvidena vsota za izterjave (-10 milijonov EUR) prenesena na novo postavko 05 02 99, ki razvršča vse izterjave programa 05 02. Posledično ostajajo skupaj odobrena proračunska sredstva za to postavko nespremenjena.

05 02 04 – Programi za hrano (odobrena proračunska sredstva – 2 milijona EUR)

odobrena proračunska sredstva v predhodnem predlogu proračuna: 223 milijonov EUR

odobrena proračunska sredstva po PPSP: 221 milijonov EUR

Zaradi znižanja ravni pomoči se bo prihranilo 2 milijona EUR.

05 02 05 – Sladkor (odobrena proračunska sredstva – 146 milijonov EUR)

odobrena proračunska sredstva v predhodnem predlogu proračuna: 1815 milijonov EUR

odobrena proračunska sredstva po PPSP: 1669 milijonov EUR

V sektorju sladkorja so odhodki za povračila ocenjeni na 146 milijonov EUR manj, kot so bila odobrena proračunska sredstva, predvidena v predhodnem predlogu proračuna za leto 2005. Ti faktorji so povzročili znižanje. Prvič, Komisija pričakuje, da se bodo tržne cene iz nizke ravni, predvidene v PDB, zvišale. Za izračun stopnje nadomestil se je uporabila svetovna cena 230 USD/tono in ne 190 USD/tono. Drugič, posodobljen menjalni tečaj euro-dolar omogoča dodaten prihranek. Tretjič, razlika med teoretičnim izvoznim nadomestilom in dejanskim, ki ga je ocenila Komisija pri uvedbi PDB se je povečala s 5 EUR na 13 EUR na tono. .Vsi ti elementi skupaj se pretvorijo v stopnjo nadomestila 480 EUR in ne 525 EUR na tono.

05 02 06 - Oljčno olje (odobrena proračunska sredstva – 74 milijonov EUR)

odobrena proračunska sredstva v predhodnem predlogu proračuna: 2355 milijonov EUR

odobrena proračunska sredstva po PPSP: 2281 milijonov EUR

Odobrena proračunska sredstva proizvajalcev oljčnega olja so se zmanjšala za 76 milijonov EUR v glavnem zaradi posodobitve ravni proizvodnje. Zahteve PPSP temeljijo na zadnjih ocenah proizvodnje, ki so jih poslale države članice za kampanjo 2003/2004. Zlasti v Grčiji in Španiji se proizvodnja spreminja z 0,408 na 0,343 milijone ton in z 1,459 na 1,591 milijone ton.

Predvideni znesek vsota izterjav (-2 milijona EUR) se je prenesel na novo postavko 05 02 99, ki združuje vse izterjave programa 05 02.

05 02 07 – Tekstilne rastline (odobrena proračunska sredstva + 30 milijonov EUR)

odobrena proračunska sredstva v predhodnem predlogu proračuna: 936 milijonov EUR

odobrena proračunska sredstva po PPSP: 966 milijonov EUR

Prekoračitev skupne zajamčene količine bombaža v treh proizvodnih državah (Grčija, Španija in Portugalska) bo nižja, kot je bila predvidena v času PDB. To pomeni prilagoditev navzdol za uporabljen kazenski odstotek in tako višji znesek pomoči na tono, kar pomeni večje proračunske potrebe. Tudi nižja svetovna tržna cena bombaža povečuje potrebo po večjih odobrenih proračunskih sredstvih, ki se le delno nadomesti z ugodnejšim tečajem euro-dolar , kar na koncu pomeni 30 milijonov EUR več odobrenih proračunskih sredstev.

05 02 08 – Sadje in zelenjava (odobrena proračunska sredstva + 85 milijonov EUR)

odobrena proračunska sredstva v predhodnem predlogu proračuna: 1860 milijonov EUR

odobrena proračunska sredstva po PPSP: 1945 milijonov EUR

Glede na PDB je napoved odhodkov za sadje in zelenjavo višja zaradi rastočih potreb po proizvodni pomoči za predelane paradižnike, ki niso zadostno izenačene s prihranki za nadomestila za umike in odkup, ter za banane.

Odobrena proračunska sredstva za nadomestila za umike izkazujejo prihranek v višini 28 milijonov EUR zaradi posodobitve količine sadja in zelenjave, ki ga je treba uničiti. Za PDB je ta znašala 847 tisoč ton, za ta PPSP pa 572 tisoč ton.

Odobrena proračunska sredstva za banane izkazujejo prihranek v višini 36 milijonov EUR zaradi spremembe zneska kompenzacijske pomoči za kampanjo v letih 2003 in 2004. Kompenzacijska pomoč, ki se je uporabila pri oblikovanju PDB, je znašala 324,6 EUR/tono v letu 2003 in 359,9 EUR/tono v letu 2004. Za PPSP stopnje znašajo 294,6 EUR/tono v letu 2003 in 318,8 EUR/tono v letu 2004.

Odobrena proračunska sredstva za predelane paradižnike izkazujejo povečanje potreb za 149 milijonov EUR. Količine, za katere se lahko pomoč odobri, so se po zadnji prejeti oceni držav članic povečale z 8,9 milijonov ton v PDB na 13,3 milijonov ton v PPSP.

Predvideni znesek za izterjave (1 milijon EUR) se je prenesel na novo postavko 05 02 99, ki združuje vse izterjave programa 05 02.

05 02 09 – Proizvodi sektorja za pridelavo grozdja (odobrena proračunska sredstva + 1 milijon EUR)

odobrena proračunska sredstva v predhodnem predlogu proračuna: 1259 milijonov EUR

odobrena proračunska sredstva po PPSP: 1260 milijonov EUR

V letu 2004 bo manj težav z destilacijo, kar bo ustvarilo prihranek v višini 7 milijonov EUR.

Za prihajajoče leto se pričakuje nekoliko večja proizvodnja kot v prejšnjem letu, ki skupaj s prilagoditvijo izračuna amortizacije zalog vodi do dodatnih stroškov skladiščenja v višini 7 milijonov EUR.

Predvideni znesek za izterjave (1 milijon EUR) se je prenesel na novo postavko 05 02 99, ki združuje vse izterjave programa 05 02.

05 02 10 – Tobak (odobrena proračunska sredstva + 2 milijona EUR)

odobrena proračunska sredstva v predhodnem predlogu proračuna: 952,4 milijonov EUR

odobrena proračunska sredstva po PPSP: 954,4 milijonov EUR

Do povečanja je prišlo zgolj zaradi prenosa zneska za izterjave (-2 milijona EUR) iz člena 05 02 10 99 na novo postavko 05 02 99, ki združuje vse izterjave programa 05 02.

05 02 11 – Drugi ukrepi za rastlinske proizvode (odobrena proračunska sredstva - 4 milijone EUR )

odobrena proračunska sredstva v predhodnem predlogu proračuna: 737 milijonov EUR

odobrena proračunska sredstva po PPSP: 733 milijonov EUR

PPSP predvideva zmanjšanje potreb za semena v višini 6 milijonov EUR. Po nedavnem izračunu proizvodnje semen bi večja količina semen (465 000 ton) imela korist od nižje povprečne stopnje pomoči (222,8 EUR/tono), kar bi privedlo do celotnih predvidenih odhodkov za semena v višini 104 milijonov EUR, in ne 110 milijonov EUR, kot je bilo navedeno v PDB 2005. Rast predvidenih stroškov ukrepov pomoči za POSEIMA (+ 1 milijon EUR) in POSEICAN (+ 1 milijon EUR) vodi do manjšega povečanja potreb za ultra-periferna področja.

05 02 12 – Neposredne pomoči horizontalne narave (odobrena proračunska sredstva + 10 milijonov EUR )

odobrena proračunska sredstva v predhodnem predlogu proračuna: 1388 milijonov EUR

odobrena proračunska sredstva po PPSP: 1398 milijonov EUR

Za to proračunsko postavko ni predvidenih nobenih bistvenih sprememb. Očitno povečanje potreb za to postavko je povzročil prenos zneska za izterjave (-10 milijonov EUR) iz člena 05 02 12 99 na novo postavko 05 02 99. .

05 02 99 – Izterjave (odobrena proračunska sredstva – 26 milijonov EUR ) ( NOVA POSTAVKA )

odobrena proračunska sredstva v predhodnem predlogu proračuna: ni sredstev

odobrena proračunska sredstva po PPSP: -26 milijonov EUR

Od leta 2005 naprej se bo računovodska dokumentacija Komisije vodila po načelih „obračunskega računovodstva“. Iz tega razloga se bodo proračunske postavke za odhodke morale ločiti od postavk, ki v primerih nepravilnosti upoštevajo vrnjene zneske.

Poleg tega se bodo negativni odhodki, povezani z nepravilnostmi, knjižili samo na ravni programov.

Ta postavka bo zajemala izterjave, povezane s prevarami in nepravilnostmi, za program 05 02 (vključno s kaznimi, jamstvi, obrestmi, večletnimi sankcijami), medtem ko bodo različni „drugi ukrepi“ postavke na ravni člena (05 xx xx 99) zajemale druge odhodke, ki niso vključeni v drugih postavkah zadevnega člena.

05 03 01 – Mleko in mlečni proizvodi (odobrena proračunska sredstva – 367 milijonov EUR )

odobrena proračunska sredstva v predhodnem predlogu proračuna: 3901 milijonov EUR

odobrena proračunska sredstva po PPSP: 3534 milijonov EUR

Odhodki za mleko in mlečne izdelke so za 367 milijonov EUR nižji v primerjavi s PDB. To je v veliki meri zaradi ugodnih tržnih pogojev, ki so skupaj z revidiranimi ukrepi glede dodatnih dajatev proizvajalcev mleka privedli do nižjih stroškov za različne tržne ukrepe, kar je Komisiji omogočilo lažjo izterjavo finančnih sredstev.

Zaradi ugodnega razvoja mednarodnih tržnih pogojev se predvideva povečanje izvoza, vendar z bistveno nižjimi stopnjami izvoznih nadomestil: to pomeni prihranek v višini 82 milijonov EUR.

Revidirane ravni zalog so, ponovno zaradi ugodnih pogojev, dodaten vir prihrankov. Predvidenih je za približno 55 milijonov EUR manj odobrenih proračunskih sredstev.

Zmanjšanje pomoči za mleko v prahu, ki se uporablja za krmo telet, skupaj z manjšimi količinami vodi k zmanjšanju potreb za 47 milijonov EUR.

Zaradi močne svetovne tržne cene se je pomoč za mleko v prahu za proizvodnjo kazeina bistveno zmanjšala, kar vodi do 106 milijonov manj odobrenih proračunskih sredstev.

Ravni zalog masla in smetane v intervencijskih skladiščih so nižje in prodaja od intervencije, zlasti javnih intervencijskih zalog, je višja, kar se izkazuje v zmanjšanju odobrenih proračunskih sredstev za 36 milijonov EUR. V veliki meri je k tem prihrankom prispevala povečana prodaja iz javnih intervencijskih zalog (72.000 ton namesto 35.000 ton).

Manjše zmanjšanje količine (550.000 ton v primerjavi s 576.000 tonami v PDB), ki se uporablja za druge ukrepe v zvezi z masleno maščobo, skupaj z nižjimi stopnjami pomoči, pomeni dodaten prihranek v višini 15 milijonov EUR.

Z uvedbo Uredbe Sveta št. 1788/2003 je postala izterjava dodatne dajatve veliko bolj učinkovita. Poleg tega se v primerjavi s prejšnjim letom na trgu mleka pričakuje za 100.000 ton večji strukturni presežek. Ta dva faktorja skupaj se izkazujeta v prihranku za proračun v višini 32 milijonov EUR.

Potrebe za proizvode, ki niso zajeti v prilogi I, so popravljene rahlo navzgor, in sicer za 1 milijon EUR.

Znesek v višini -5 milijonov EUR se prenese iz proračunske postavke 05 03 01 99 v novo postavko 05 03 99 zaradi zbiranja vseh izterjav programa 05 03.

05 03 02 – Goveje in telečje meso ( odobrena proračunska sredstva + 26 milijonov EUR)

odobrena proračunska sredstva v predhodnem predlogu proračuna: 8088 milijonov EUR

odobrena proračunska sredstva po PPSP: 8114 milijonov EUR

V pričakovanju izvajanja sheme enotnega plačila v državah članicah, bi konec leta 2004 proizvajalci lahko premaknili prisilni zakol živali za odobritev posebne premije. To pomeni dodaten strošek v znesku 18 milijonov EUR. Do veliko višjih stroškov bi prišlo, če Komisija ne bi uvedla teh prehodnih ukrepov, ker bi bili v tem primeru proizvajalci upravičeni tudi do premije za zakol, ki ni bila predvidena v hipotezi, ki je predstavljala osnovo proračuna za leto 2005.

Znesek v višini –8 milijonov EUR se prenese iz proračunske postavke 05 03 02 99 v novo postavko 05 03 99 zaradi zbiranja vseh izterjav programa 05 03.

05 03 03 – Ovčje in kozje meso (odobrena proračunska sredstva + 1 milijon EUR )

odobrena proračunska sredstva v predhodnem predlogu proračuna: 1840 milijonov EUR

odobrena proračunska sredstva po PPSP: 1841 milijonov EUR

Do majhne spremembe odobrenih proračunskih sredstev je prišlo zaradi prenosa –1 milijon EUR na novo postavko „Izterjave“ 05 03 99.

05 03 04 – Prašičje mesno, jajca, perutninsko meso in drugo (odobrena proračunska sredstva + 6 milijonov EUR )

odobrena proračunska sredstva v predhodnem predlogu proračuna: 197 milijonov EUR

odobrena proračunska sredstva po PPSP: 203 milijonov EUR

Izbruh ptičje gripe je povzročil začasno prepoved prevoza in trgovine, kar je zlasti rejcem povzročilo ekonomske probleme. Uvedeni so bili izjemni ukrepi pomoči za zmanjšanje problemov na Nizozemskem, Belgiji in Italiji. Ti ukrepi se še ne izvajajo zato je v ta PPSP treba vključiti še znesek 4 milijone EUR.

Majhne prilagoditve količin in stopnje povračil za jajca, ki niso zajeta v prilogi I, so povzročile povečanje v višini 1 milijon EUR.

-1 milijon EUR se je prenesel iz 05 03 04 99 v 05 03 99, „Izterjave“.

05 03 99 – Izterjave (odobrena proračunska sredstva – 15 milijonov EUR ) ( NOVA POSTAVKA )

odobrena proračunska sredstva v predhodnem predlogu proračuna: ni sredstev

odobrena proračunska sredstva po PPSP: -15 milijonov EUR

Ta proračunska postavka bo zajemala izterjave v zvezi s prevarami in nepravilnostmi za program 05 03 (vključno s kaznimi, jamstvi, obrestmi, večletnimi sankcijami), medtem ko bodo različne postavke „Drugi ukrepi“ na ravni člena (05 xx xx 99) zajemale odhodke, ki niso vključeni v drugih postavkah zadevnih členov.

Glej tudi postavko 05 02 99.

05 07 01 06 – Računovodska potrditev obračunov predhodnih let in znižanje/ukinitev predplačil odhodkov za deljeno upravljanje iz naslova 1a (odobrena proračunska sredstva –70 milijonov EUR) (NOVA POSTAVKA)

odobrena proračunska sredstva v predhodnem predlogu proračuna: ni sredstev

odobrena proračunska sredstva po PPSP: -70 milijonov EUR

Postavka 05 07 01 03 se deli na postavki 05 07 01 06 in 05 07 01 07, da se na ravni proračuna loči med potrditvijo obračuna in konformno poravnavo obračunov preteklih let glede na dejavnosti iz naslova 1a.

05 07 01 07 – Konformna poravnava obračunov predhodnih let odhodkov za deljeno upravljanje iz naslova 1a (odobrena proračunska sredstva – 330 milijonov EUR) (NOVA POSTAVKA)

odobrena proračunska sredstva v predhodnem predlogu proračuna: ni sredstev

odobrena proračunska sredstva po PPSP: -330 milijonov EUR

Glej postavko 05 07 01 06.

05 07 01 08 – Računovodska potrditev obračunov predhodnih let in znižanje/ukinitev predplačil za razvoj podeželja iz naslova 1b ( odobrena proračunska sredstva: pm ) ( NOVA POSTAVKA )

odobrena proračunska sredstva v predhodnem predlogu proračuna: ni sredstev

odobrena proračunska sredstva po PPSP: p.m.

Postavka 05 07 01 04 se deli na postavki 05 07 01 08 in 05 07 01 09, da se na ravni proračuna loči med potrditvijo obračuna in konformno poravnavo obračunov predhodnih let, glede na razvoj podeželja (naslov 1b).

05 07 01 09 – Konformna poravnava obračunov predhodnih let za razvoj podeželja iz naslova 1b (odobrena proračunska sredstva: pm) ( NOVA POSTAVKA )

odobrena proračunska sredstva v predhodnem predlogu proračuna: ni sredstev

odobrena proračunska sredstva po PPSP: p.m.

Glej postavko 05 07 01 08.

05 08 04 - 05 08 99 – Ukrepi za spodbujanje (odobrena proračunska sredstva + 0 milijonov EUR )

odobrena proračunska sredstva v predhodnem predlogu proračuna: 66 milijonov EUR

odobrena proračunska sredstva po PPSP: 66 milijonov EUR

Podnaslov 1a: postavke drugih političnih področij

17 01 04 04 – Pilotna študija: model financiranja tveganja za epidemije med živino (odobrena proračunska sredstva + 0,5 milijona EUR )

odobrena proračunska sredstva v predhodnem predlogu proračuna: p.m.

odobrena proračunska sredstva po PPSP: 0,5 milijona EUR

Komisija je leta 2004 začela izvajati pilotni projekt in meni, da je za leto 2005 potrebna nadaljnja denarna podpora.

Podnaslov 1b: razvoj podeželja

05 04 01 – Razvoj podeželja v Jamstvenem oddelku EKUJS EU-25

05 04 04 – Prehodni instrument v Jamstvenem oddelku EKUJS za EU-10

(nespremenjena odobrena proračunska sredstva )

odobrena proračunska sredstva v predhodnem predlogu proračuna: 6841 milijonov EUR

odobrena proračunska sredstva po PPSP: 6841 milijonov EUR

Komisija ni spremenila svojega stališča glede celotne stopnje odobrenih proračunskih sredstev, kar ustreza zgornji meji, ki jo dovoljuje finančna perspektiva.

Spremembe v nomenklaturi

Postavka | Ukrep | Obrazložitev | Sredstva 2005 EUR |

05 02 07 99 Drugi ukrepi za tekstilne rastline | Črtano. | Izterjave v zvezi z nepravilnostmi in prevarami, vključujoč kazni, prejete obresti in zapadle vrednostne papirje za to postavko bo zajemala nova postavka 05 02 99 (glej spodaj). |

05 02 99 Izterjave | Nova postavka. | Za pokritje izterjav, povezanih s prevaro in nepravilnostmi za program 05 02. | -26.000.000 |

05 03 99 Izterjave | Nova postavka. | Za pokritje izterjav, povezanih s prevaro in nepravilnostmi za program 05 03. | -15.000.000 |

05 07 01 03 Potrditev obračunov predhodnih let in znižanje/ukinitev predplačil za dejavnosti iz naslova 1a | Delitev postavke v dve novi postavki: 05 07 01 06 Računovodska potrditev obračunov predhodnih let in znižanje/ukinitev predplačil za odhodke za deljeno upravljanje iz naslova 1a. 05 07 01 07 Konformna poravnava obračunov predhodnih let odhodkov za deljeno upravljanje iz naslova 1a. | Za razlikovanje med potrditvijo obračunov in konformno poravnavo obračunov predhodnih let na ravni proračuna glede na dejavnosti iz naslova 1a . | -70.000.000 -330.000.000 |

05 07 01 04 Potrditev obračunov predhodnih let' in znižanje/ukinitev predplačil, glede na razvoj podeželja | Delitev postavke v dve novi postavki: 05 07 01 08 Računovodska potrditev obračunov predhodnih let in znižanje/ukinitev predplačil za razvoj podeželja iz naslova 1b. 05 07 01 09 Konformna poravnava obračunov predhodnih let in znižanje/ukinitev predplačil za razvoj podeželja iz naslova 1b. | Za razlikovanje med potrditvijo obračunov in konformno poravnavo obračunov predhodnih let na ravni proračuna glede na razvoj podeželja (naslov 1b). | p.m. p.m. |

NASLOV 4: ZUNANJE DEJAVNOSTI

MEDNARODNI SPORAZUMI o ribolovu

Komisija predlaga spremembo predloga proračuna:

- Postavka proračuna 11 03 01, mednarodni sporazumi o ribolovu: 166.851.000 EUR v odobritvah za prevzem obveznosti (v primerjavi s 164.351.000 EUR v PDB) in 171.666.000 EUR v odobritvah plačil (v primerjavi s 168.101.000 EUR v PDB) za sporazume, ki bodo začeli veljati s 1. januarjem 2005.

- Začasna odobrena proračunska sredstva, program 31 02: 28.475.000 EUR v odobritvah za prevzem obveznosti (v primerjavi s 30.975.000 EUR v PDB) in 27.410.000 EUR v odobritvah plačil (v primerjavi s 30.975.000 EUR v PDB).

V postavki 11 03 01 so se odobritve za prevzem obveznosti povečale za 2.500.000 EUR, odobritve plačil pa za 3.565.000 EUR. Zneski, vknjiženi kot rezerve, se zmanjšajo za iste zneske, ker so se odpravile negotovosti, ki so obstajale v času sestave PDB. Ker ustrezno zmanjšanje programa 31 02 omogoča povečanje postavke 11 03 01, je celoten neto učinek ničen.

11 03 01 za proračun 2005

Odobritve za prevzem obveznosti | Odobritve plačil |

Postavka PDB | 164.351.000 | 168.101.000 |

Postavka PB (prvo branje Sveta) | 164.351.000 | 168.101.000 |

PPSP | 166.851.000 | 171.666.000 |

Povečanje postavke 11 03 01 iz PDB | 2.500.000 | 3.565.000 |

Rezerva 31 02 PDB | 30.975.000 | 30.975.000 |

Rezerva PB (prvo branje Sveta) | 24.975.000 | 27.975.000 |

PPSP | 28.475.000 | 27.410.000 |

Znižana rezerva 31 02 iz PDB | 2.500.000 | 3.565.000 |

Skupaj neto sprememba PPSP iz PDB | 0 | 0 |

Glavni razlogi za predlagane spremembe v primerjavi s PDB so:

- Za več obstoječih protokolov, za katere je ulov presegel referenčno tonažo, bo potreben dodatni finančni prispevek (2.500.000 EUR v odobritvah za prevzem obveznosti in v odobritvah plačil).

- Prvo plačilo v zvezi s protokolom s Slonokoščeno obalo, ki je bil nedavno obnovljen za obdobje od 1.7.2004 do 30.6.2007, ne bo izvršeno v letu 2004, kot je bilo sprva predvideno, ampak šele v letu 2005, da se omogoči zaključek odločitvenega postopka Sveta in Parlamenta (1.065.000 EUR več v odobritvah plačil).

Treba je upoštevati, da je bil od uvedbe PDB protokol parafiran s štirimi državami (Sejšeli, Mikronezijo, Salomonovimi otoki in Tanzanijo). Ti sporazumi bodo začeli veljati šele po 1. januarju 2005. Zajeti zneski (skupaj 5.684.000 EUR v odobritvah za prevzem obveznosti (CA) in odobritvah plačil (PA) se zato ne prenese iz programa 31 02 v postavko 11 03 01. Poleg tega se bodo obnovili štirje protokoli (z Angolo, Kapverdskimi otoki, Komori in Sao Tome in Principe), napredovala pa so tudi pogajanja za nove sporazume s številnimi državami.

PREGLEDNA TABELA FINANČNE PERSPEKTIVE PO NASLOVIH

Finančna perspektiva Naslov/podnaslov | Finančna perspektiva 2005 | APB 2005 in PDAL 1+2/2005 | PDAL 3/2005 | APB 2005 in PDAL 1, 2 in 3/2005 |

Odobritve za prevzem obveznosti | Odobritve plačil | Odobritve za prevzem obveznosti | Odobritve plačil | Odobritve za prevzem obveznosti | Odobritve plačil | CA | PA |

1. KMETIJSTVO |

- Kmetijski odhodki | 44.598.000.000 | 43.834.450.000 | 43.834.450.000 | -224.000.000 | -224.000.000 | 43.610.450.000 | 43.610.450.000 |

- Razvoj podeželja in spremljajoči ukrepi | 6.841.000.000 | 6.841.000.000 | 6.279.400.000 | 6.841.000.000 | 6.279.400.000 |

Skupaj | 51.439.000.000 | 50.675.450.000 | 50.113.850.000 | -224.000.000 | -224.000.000 | 50.451.450.000 | 49.889.850.000 |

Razlika | 763.550.000 | 987.550.000 |

2. STRUKTURNI POSTOPKI |

- Strukturni skladi | 37.247.000.000 | 37.306.564.455 | 32.390.527.704 | 37.306.564.455 | 32.390.527.704 |

- Kohezijski sklad | 5.194.000.000 | 5.131.932.989 | 3.005.500.000 | 5.131.932.989 | 3.005.500.000 |

Skupaj | 42.441.000.000 | 42.438.497.444 | 35.396.027.704 | 42.438.497.444 | 35.396.027.704 |

Razlika | 2.502.556 | 2.502.556 |

3. NOTRANJA POLITIKA | 9.012.000.000 | 8.958.583.120 | 7.728.621.139 | 8.958.583.120 | 7.728.621.139 |

Razlika | 53.416.880 | 53.416.880 |

4. ZUNANJE DEJAVNOSTI | 5.119.000.000 | 5.169.000.000 | 5.000.179.000 | 0 | 0 | 5.169.000.000 | 5.000.179.000 |

Razlika | -50.000.000 | -50.000.000 |

5. UPRAVA | 6.360.000.000 | 6.352.309.000 | 6.352.309.000 | 6.352.309.000 | 6.352.309.000 |

Razlika | 7.691.000 | 7.691.000 |

6. REZERVE |

- Zajamčena rezerva | 223.000.000 | 223.000.000 | 223.000.000 | 223.000.000 | 223.000.000 |

- Rezerva za nepričakovane dogodke | 223.000.000 | 223.000.000 | 223.000.000 | 223.000.000 | 223.000.000 |

Skupaj | 446.000.000 | 446.000.000 | 446.000.000 | 446.000.000 | 446.000.000 |

Razlika | 0 | 0 |

7. PREDPRISTOPNA STRATEGIJA | 3.472.000.000 | 2.075.000.000 | 3.225.090.000 | 2.075.000.000 | 3.225.090.000 |

Razlika | 1.397.000.000 | 1.397.000.000 |

8. KOPMPENZACIJE | 1.305.000.000 | 1.304.988.996 | 1.304.988.996 | 1.304.988.996 | 1.304.988.996 |

Razlika | 11.004 | 11.004 |

SKUPAJ | 119.594.000.000 | 114.235.000.000 | 117.419.828.560 | 109.567.065.839 | -224.000.000 | -224.000.000 | 117.195.828.560 | 109.343.065.839 |

Razlika | 2.174.171.440 | 4.667.934.161 | 2.398.171.440 | 4.891.934.161 |

[1] UL L 248, 16.9.2002, str. 1.